Dodatek A k prilogi VII

Prestrukturiranje romunske jeklarske industrije (Kot je navedeno v Boddelku 4. poglavja priloge VII)

I. DEL

PODJETJA, KI PREJEMAJO DRŽAVNO POMOČ PO PROGRAMU ZA PRESTRUKTURIRANJE JEKLARSTVA ROMUNIJE

- Ispat Sidex Galaţi

- Siderurgica Hunedoara

- COS Târgovişte

- CS Reşiţa

- IS Câmpia Turzii

- Donasid (Siderca) Călăraşi

II. DEL

ČASOVNI RAZPORED IN OPIS SPREMEMB ZMOGLJIVOSTI [1]

| Obrat | Sprememba zmogljivosti (v tonah) | Datum prenehanja proizvodnje | Datum trajnega zaprtja |

Siderurgica Hunedoara | Jeklo za žice št. 1 | –400000 | 1995 | 1997 |

| Jeklo za žice št. 3 | –280000 | 1998 | 2000 |

| Srednje težko profilirano jeklo | –480000 | Prvo četrtletje leta 2008 | Drugo četrtletje leta 2008 |

IS Câmpia Turzii | Jeklo za žice št. 1 | –80000 | 1995 | 1996 |

CS Reşiţa | Lahko profilirano jeklo | –80000 | 2000 | 2001 |

| Tekalna kolesa | –40000 | 1999 | 2000 |

| Težko profilirano jeklo | –220000 | Zadnje četrtletje leta 2007 | Drugo četrtletje leta 2008 |

| Srednje težko in posebno profilirano jeklo | –120000 | Zadnje četrtletje leta 2006 | Zadnje četrtletje leta 2007 |

Donasid (Siderca) Călăraşi | Srednje težko profilirano jeklo | –350000 | 1997 | 1999 |

| Neto sprememba zmogljivosti | –2050000 | | |

III. DEL

KAZALCI PRESTRUKTURIRANJA

1. Rentabilnost

Ob upoštevanju posebnih računovodskih pravil, ki jih uporablja Komisija, vsako upravičeno podjetje najkasneje 31. decembra 2008 doseže minimalni letni bruto poslovni izid, ki predstavlja 10 % od prometa za neintegrirana jeklarska podjetja in 13,5 % za integrirane jeklarne, ter minimalni donos lastnega kapitala 1,5 % od prometa. To se preverja z neodvisnim ocenjevanjem, ki se opravi letno med leti 2005 in 2009, kakor to določa odstavek 13 B. oddelka 4. poglavja Priloge VII.

2. Produktivnost

Do 31. decembra 2008 se postopno doseže skupna produktivnost, ki je primerljiva s tisto, ki jo dosega jeklarska industrija v EU. To se preverja z neodvisnim ocenjevanjem, ki se opravi letno med leti 2005 in 2009, kakor to določa odstavek 13 oddelka B 4. poglavja Priloge VII.

3. Zmanjšanje stroškov

Posebno pozornost se posveti zmanjšanju stroškov kot enemu izmed ključnih elementov rentabilnosti. Zmanjšanje stroškov se izvede v celoti, v skladu s poslovnimi načrti upravičenih podjetij.

IV. DEL

OKVIRNI SEZNAM ZAHTEVANIH INFORMACIJ

1. Proizvodnja in učinki na trgu

- mesečna proizvodnja surovega jekla, vmesnih in končnih izdelkov po kategorijah in po skupinah proizvodov,

- prodani proizvodi, vključno s količinami, cenami in trgi; razdelitev po vrstah proizvodov.

2. Investicije

- podrobnosti o izvedenih investicijah,

- datum zaključka investicij,

- stroški investicije, viri financiranja in znesek morebitne povezane pomoči,

- datum morebitnega plačila pomoči.

3. Zmanjšanje delovne sile

- število in časovna razporeditev,

- spremembe v zaposlovanju v upravičenih podjetjih (upošteva razlikovanje med direktnim in indirektnim zaposlovanjem),

- spremembe v zaposlovanju v nacionalnem jeklarskem sektorju.

4. Zmogljivost (upoštevaje celoten jeklarski sektor v Romuniji)

- datum ali predvideni datum prenehanja proizvodnje v zmogljivostih, izraženih v MPP (MPP-največja možna letna proizvodnja, ki je dosegljiva v običajnih delovnih pogojih), ki se jih bo zaprlo, in njihov opis,

- datum (ali predvideni datum) demontaže zadevne naprave in podrobnosti demontaže, kot je opredeljena v Odločbi Komisije št. 3010/91/ESPJ o informacijah, ki jih morajo o svojih naložbah pošiljati jeklarska podjetja [2],

- datum (ali predvideni datum) vzpostavitve novih zmogljivosti in njihov opis,

- spremembe v skupnih zmogljivostih v Romuniji za surovo jeklo in končne proizvode po kategorijah.

5. Stroški

- razdelitev stroškov in njihovo spreminjanje v preteklosti in v prihodnosti, predvsem glede prihrankov stroškov za delovno silo, porabo energije, surovine, glede zmanjšanja pritiklin in zunanjih storitev.

6. Finančni rezultati

- spremembe izbranih ključnih finančnih razmerij, ki omogočajo preverjanje, da je bil narejen napredek v smeri večje rentabilnosti (finančni rezultati in razmerja morajo biti posredovani v obliki, ki omogoča primerjavo z načrtom podjetja za finančno prestrukturiranje in morajo vključevati Komisijin preizkus rentabilnosti),

- podrobnosti o plačanih dajatvah in davkih, vključno z informacijami o vsakršnih odstopanjih od običajno uporabljenih davčnih in carinskih predpisov,

- raven finančnih obremenitev,

- podrobnosti in časovni razpored odplačevanja že podeljenih pomoči v skladu s pogoji tega protokola,

- modalitete in pogoji vseh novih posojil (ne glede na vir).

7. Ustanovitev novega podjetja ali novih naprav, ki pomeni povečanje zmogljivosti

- identiteta vsakega udeleženca iz zasebnega in javnega sektorja,

- viri financiranja udeležencev za izgradnjo novega podjetja ali novih naprav,

- modalitete in pogoji udeležbe zasebnih in javnih imetnikov deležev,

- poslovodna struktura novega podjetja.

8. Spremembe lastništva

[1] Zmanjšanja zmogljivosti morajo biti trajna, kot jih opredeljuje Odločba Komisije št. 3010/91/ESPJ z dne 15. oktobra 1991 (UL L 286, 16. 10. 1991, str. 20).

[2] UL L 286, 16. 10. 1991, str. 20.

--------------------------------------------------